
1.jautājums:

Atklāta konkursa “Rīgas valstspilsētas ielu seguma periodiskās atjaunošanas darbi” Līguma projekta 3.3.apakšpunkts nosaka: Līguma izpildi Būvuzņēmējs uzsāk nākamajā dienā pēc rakstiska paziņojuma saņemšanas no Pasūtītāja par finansējuma Darbu izpildei pieejamību.
Pretendents norāda, ka 1 (viena) diena Līguma izpildes uzsākšanai ir nesamērīgi īss laiks, lai Būvuzņēmējs spētu pienācīgi sagatavoties, saplānot nepieciešamos resursus, sagādātu nepieciešamos materiālus Darbu uzsākšanai, un iekļautos noteiktajos Darbu izpildes termiņos.
Lūdzam Pasūtītāju pagarināt Līguma izpildes uzsākšanu vismaz 10 (desmit) darba dienas pēc paziņojuma par finansējuma Darbu izpildei pieejamību nosūtīšanas dienas, vai norādīt savlaicīgus Līguma izpildes uzsākšanas termiņus.


Atbilde:
Komisija informē, ka ieinteresētajam piegādātājam, sagatavojot piedāvājumu Konkursā, ir jāņem vērā visi Nolikumā iekļautie nosacījumi, tai skaitā, līguma projekts un tajā ietvertie darbu uzsākšanas nosacījumi. Līguma projekta 3.3.apakšpunktā noteiktais netiks mainīts.
Konkursa rezultātā slēdzamo iepirkuma līgumu noslēgšanas kārtība ir noteikta Nolikuma 7.sadaļā “Iepirkuma līgums”.


